Os proto-bulgaros d'o baixo Danubio yeran un pueblo de luenga turquesa que as fuents contemporanias denominaban "bulgaros". Os bulgaros turqueses yeran aliatos d'unas tribus eslavas y s'heban feito con o control de territorios d'o Imperio Román d'Orient entre a Cordelera d'os Balcans y o Danubio. Ixe territorio, a lo norte d'a linia Jirecek yera habitato por poblacions romanizatas de luenga latina, que ya en l'Alta Edat Meya serán conoixitos como vlacos, que tamién irán eslavizando-se y serán cada vegata més ixemenatos por os balcans.